La Barbiro de Siberio

***La Barbiro de Siberio*** ( Сибирский цирюльник) estas rusia filmo de Nikita Miĥalkov aperinta en 1998.

## Temo 
En 1885, freneza inventisto imagas arbo-hakilon, kiu povus esti solvo por la grandegaj arbaroj de Siberio. Por interesigi la Caron al la projekto, la inventisto uzas la ĉarmon de juna virino, kiu kontaktos generalon, komandanton de kadet-lernejo de la rusa armeo... Tio estas la komenco de terura am- kaj deport-rakonto, sur fono de enscenigo de *La geedziĝo de Figaro*, de Mozart, «granda komponisto».

## Rakonto 
En 1905, Jane Callaghan skribas leteron al sia filo, lernanto en usona milita lernejo. La usonanino decidiĝas riveli al li la verajn cirkonstancojn de lia naskiĝo.

En 1885, Jane estas en Rusio. Ŝi laboras por inĝeniero nomita McCraken, kiu provas vendi al rusoj arbo-hakilon, kiun li nomis «barbiro de Siberio». Jane devas ŝajnigi sin lia filino, kun misio logi aŭtoritatojn kaj estontajn klientojn. Tamen dum ŝia vojaĝo al Rusio, ŝi ekkonas junan militiston nomitan Andrej Tolstoj, pasiitan de muziko kaj ili iom post iom enamiĝas unu la alian. Sed Jane por sia misio devas logi generalon Radlov, kiu povas financi la konstruon de la maŝino. Jane sukcesas atingi sian celon ĉar la generalo enamiĝas al la juna usonanino kaj komisias al Tolstoj legi lian edziĝpeton sed la junulo plene enamiĝinta ne povas plenumi sian taskon kaj malkaŝas siajn sentimentojn. Tamen, dum prezentado en Opero en kiu li ludas, Andrej, ĵaluza, atakas la generalon, kiu akuzas lin pro murdoprovo. La kadeto estas sendita en karceron lasante Jane graveda. Ŝi priserĉos lin dum multaj jaroj kaj dek jarojn poste trafos lian domon, kie ŝi ekkomprenos, ke estas tro malfrue por revenigi lin.

## Teĥnikaĵoj 
* Scenaro: Nikita Miĥalkov, Rustam Ibrahimbekov, Rospo Pallenberg
* Produktado: António da Cunha Telles (Portugalio), Oldrich Mach (Prago), Nikita Miĥalkov, Michel Seydoux, Leonid Vereŝĉagin por Three T Productions, Camera One, France 2 Cinéma, Medusa Produzione, Barrandov Biografia, Goskino, Eurimages, Canal+
* Muziko: Eduard Artemjev
* Operatoro: Pavel Lebeŝev
* Dekoroj: Vladimir Aronin
* Kostumoj: Nataŝa Ivanova kaj Sergej Struŝev
* Muntado: Enzo Meniconi
* Sono: Jean Umansky, Vincent Arnardi
* Daŭro: 180 minutoj
* Landoj: Rusio / Francio / Italio / Ĉeĥio
* Lingvoj: rusa / angla
* Formato: kolora - 2.35:1
* Sono: Dolby Digital
* aperdatoj:
** Rusio:  (premiero), kaj 
** Belgio kaj Francio:  	
** Italio:  	
** Ĉeĥio: 
** Argentino:  (Film-Festivalo de Mar del Plata)
** Turkio: 

## Rolularo 
* Julia Ormond: Jane Callahan
* Richard Harris: Douglas McCraken
* Oleg Menŝikov: Andrej Tolstoj
* Aleksej Petrenko: Generalo Radlov
* Marina Nejolova: Patrino de Andrej Tolstoj
* Vladimir Iljin: Kapitano Mokin
* Daniel Olbryĉski: Kopnovskij
* Anna Miĥalkova: Dunjaŝa
* Marat Baŝarov: Poljevskij
* Nikita Tatarenkov: Alibekov
* Artjom Miĥalkov: Buturlin
* Jegor Dronov: Kadeto Nazarov
* Avangard Leontjev: Onklo de Andrej
* Robert Hardy: Forsten
* Elizabeth Spriggs: Perepjolkina

## Rekompencoj 
* Premiita en la Russian Guild of Film Critics de 1999 per *Golden Aries* por *plej bona dua rolo* al Vladimir Iljin

## Eksteraj ligiloj 
* Sibirskij cirjulnik en IMDB

Kategorio:Filmoj aperintaj en 1998
Kategorio:Rusiaj dramaj filmoj
Kategorio:Italaj dramaj filmoj
Kategorio:Francaj dramaj filmoj
Kategorio:Ĉeĥaj dramaj filmoj
Kategorio:Rusiaj historiaj filmoj
Kategorio:Italaj historiaj filmoj
Kategorio:Francaj historiaj filmoj
Kategorio:Ĉeĥaj historiaj filmoj
Kategorio:Filmoj pri la Rusia imperio
Kategorio:Ruslingvaj filmoj